Contents
Index 🔎︎

# Conversió de text a nombres

El Calc converteix el text de les cel·les als respectius valors numèrics si es pot fer una conversió que no siga ambigua. Si no es pot fer la conversió, el Calc retorna l'error #VALOR!.

Només es converteixen els nombres enters que inclouen l'exponent i les dates i hores ISO 8601 que tenen el format ampliat amb separadors. La resta de valors, com ara els nombres fraccionaris amb separadors decimals o les dates que no són ISO 8601, no es converteixen, ja que la cadena de text dependria dels paràmetres regionals. Els espais inicials i finals s'ignoren.

Els formats ISO 8601 següents es converteixen:

- SSAA-MM-DD

- SSAA-MM-DDThh:mm

- SSAA-MM-DDThh:mm:ss

- SSAA-MM-DDThh:mm:ss,s

- SSAA-MM-DDThh:mm:ss.s

- hh:mm

- hh:mm:ss

- hh:mm:ss,s

- hh:mm:ss.s

El codi de segle SS no es pot ometre. En lloc del separador de data i hora T, es pot utilitzar exactament un caràcter d'espai.

Si s'introdueix una data, ha de ser una data vàlida del calendari gregorià. En este cas, l'hora opcional ha de ser dins l'interval de 00:00 a 23:59:59,99999...

Si només s'introdueix una cadena d'hora, pot tindre un valor d'hora superior a 24, però els minuts i els segons han de tindre un valor màxim de 59.

La conversió només es du a terme per a arguments individuals, com ara =A1+A2 o ="1E2"+1. Els arguments d'intervals de cel·les no es veuen afectats; per tant, SUMA(A1:A2) és diferent d'A1+A2 si com a mínim una de les dues cel·les conté una cadena que es puga convertir.

Les cadenes dins de fórmules també es converteixen, com ara ="1999-11-22"+42, que retorna la data corresponent a 42 dies posteriors al 22 de novembre de 1999. Els càlculs que impliquin dates localitzades com a cadenes dins de la fórmula retornen un error. Per exemple, la cadena de data localitzada "11/22/1999" o "22.11.1999" no es pot utilitzar per a la conversió automàtica.

## Exemple

A la cel·la A1, escriviu el text '1e2 (que internament es converteix al número 100).

A la cel·la A2, escriviu =A1+1 (que correctament dóna com a resultat 101).

Temes relacionats

Formatació de nombres com a text

Introducció d'un nombre amb zeros inicials

Format ▸ Cel·les ▸ Nombres

Formatació de nombres amb decimals